اكبر انت عارف انت واقف بين ايدين مين ؟ بس الله اكبر في الاذان انت سمعتها. فلما رحت انت بنفسك اللي قلت الله اكبر يعني ايه ؟ انا ممكن على الحاجات الجميلة قوي فرق الدين. اول ما انت هتيجي انت بنفسك اللي هتشوفها هتخرج تكلم الناس عنها. بعد كده الله اكبر الله اكبر اربع مرات تكبيرات
ليه ؟ لان الناس بتبقى على حالة من اربعة. يا اما طبعا والله اعلم يا جماعة يا اما في شهوات مع مراته مع اصحابه مع ولاده مع اشاعات. يا اما
فيه اسباب يعني بيزاكر في محاضرة في كلية في شغل في عيادة في مستشفى في آآ في مكتب في محكمة يا اما نايم يا اما ما بيعملش حاجة من الحاجات دي لأ بس بيعمل طاعة يعني طاعة بس مش صلاة الفريضة. الله اكبر من اي شيء. كله يقفل وكله على الجامع دلوقتي. طيب انا واحدة ست اعمل ايه؟ انت كل
اللي هنتكلم على ثوابك بازن الله زيك زي الراجل لو انت عملتيه في بيتك. اول ما تسمعي الاذان الله اكبر الله اكبر خلاص يا جماعة ده كل كلمة بس الوقت انا عارف ان ما فيش وقت اصلا ده موضوع الصلاة ده ان شاء الله انا في نيتي بازن الله ان ربنا سبحانه وتعالى اذن ان انا بعد كده هاعمل موضوع الصلاة ده ملف كبير. ده ركن دينا يا جماعة
بني الاسلام على خمس منهم الصلاة. اوعى اوعى يا حبيب قلبي. اوعى واحد بيغش في المونة. بس مش في مونة الدور الرابع والخامس. بيمشي في بيغش في الاساس العمارات اهو على دماغه. العمارة هتنهار. اوعى تغش في الصلاة. ده الصلاة دي اخطر حاجة على الاطلاق. كل كلمة والله لها معنى. شف في الاقامة قد قامت
الصلاة قد قامت الصلاة. الواحد فكر كده الله! طب يا رب ما كان يتقال قامت الصلاة قامت الصلاة. قدر اليقين والتحقيق. طب ما انا عارف انها طابت. لأ لما انت تسمع خبر مفرح اوي تقوم تفرح اوي. تقوم تقول ايه انا انا من الفرحة مش مصدق نفسي لأ صدق. طب حد مش عارف يقرصني عشان اصدق نفسي اهو بالزبط
كده المؤمن مش مصدق انه يقوم يقف بين يديه لمولاه! انا هقوم اقف بين ايدين ربنا! يا اخيرا جه المعاد! فيبقى قد قامت الصلاة! انا مش مصدق نفسي من فرحة لأ سد قد قامت قد قامت خلاص. شوفوا المفروض المؤمن يروح لربنا بيشوق شكله ايه وبفرحة شكلها ايه. يا سلام يا رب
سمعت الادان طبعا خلاص بقى الدنيا تنتهي يا جماعة خلاص. اتفاق من اول ان شاء الله صلاة الصلاة داهي. اه والله العزيم. والله احسن لك. احسن لك من اي حاجة تسمعها
من اول الصادق. بعد كده الوضوء. هتقوم تتوضأ بقى على طول حتى لو متوضأ قم جدد وضوءك الوضوء ده يعني ليه نتوضأ يا رب؟ نتوضأ ليه؟ اي ملك له مراسم ملكية للدخول عليه. تلبس لبس معين تمشي بطريقة معينة من قبل القصر مش عارف بقد ايه
يبقى هيحصل ايه الملك له مراسم ملكية للدخول عليه. انك تبقى طاهر من جوة وطاهر من زنوبك. زي الاحرام من قبل مكة ربعميت كيلو تحرم وتقول لبيك اللهم لبيك. اهو الوضوء ده هو لبيك اللهم لبيك بتاع الصلاة. وخد بالك استشعر كده ان انت
موب ايدك بتقع. زنوب عينك بتقع. زنوب دماغك وتفكيرك وخواطرك بتقع. زنوب بقك بتقع. ده انت بتنضف بتنضف بتنضف. عشان كده اللي يعرف معنى ايه الوضوء يحب الوضوء يتعلق به جدا. ما عادش بعد كده يبقى على غير وضوء ابدا. ليه
الوضوء يا جماعة من الضياء يا جماعة. الضياء. الضياء. ضياء القلوب والوضوء يعني في ناس بتحترز من نقطة بول ويقعد يغسل هدومه ويقعد وما يحترش من كليب ولا اغنية ولا دي نجاسات قلوب ودي نجاسات قلوب
يبقى نقول نحتفز منه اكتر. دينا دي الطهارة. دينا فيه كلمة والله العزيم انا اعتقد ان الغرب لو فهمها نص الغرب كله يسلم. اه في مسلم. من حديث ابي ما لك الاشعري الطهور شطر الايمان. نص ديننا الطهارة
نص ديننا. احنا دينا فيه كمية طهارة ياما غرب اسلموا بسببها. كان حكام الغرب بتوع اوروبا زمان كانوا بيشتموا الشعب بتوعهم يقولوا لهم خلوكم نضاف. زي المسلمين في الطهارة بعد الوضوء بقى اتوضيت طهرت كده نضفت. اه ياه! يلا بقى ننطرك على الجامع يلا وانت يلا تنطلقي على سجادة الصلاة في اوضة نومك. يلا بسرعة عشان نلحق نصلي السنة ونلحق
ندعي ونلحق عشان نقف في الصف الاول في تكبيرة الاحرام. يلا ننطلق يا جماعة للجامع. الله! ده انت لو المحافز دخلك بيته هتعمل مهرجان في الدنيا كلها. الملك دخلك بيته
ده انت لو رحت زرت واحد كريم هيغديك. غني وكريم هيديك هدية مش الراجل فاضي انت رحت زرت الغني الكريم في بيته. مش هتخرج فاضي. هينور لك قلبك بالايمان وهيديك عطاءات وهيديك نفحات. والله العزيم بس ادخل بيت الملك
سبحانه وتعالى. ياه! طب ليه يا جماعة يعني؟ يعني ايه فكرة الجماعة؟ لو الوقتي جينا اخر السنة قام طالب رايح للدكتور قال له يا دكتور الامتحانات قربت عشان خاطر الدنيا
الاسئلة المهمة في الامتحان. هيقول لي يا ابني انت اتجننت يا ابني! رح يا حبيبي امشي بدل ما يجي لك حد طب لو الدفعة كلها لمت نفسها وراحت للدكتور؟ اه ياه ده انا عامل لكم محاضرة استسنائية
واحدد لكم عشرين سؤال هييجي منهم السبعة ولا التمانية بتوع الامتحان. يا جماعة الله عزيم عزموه. احنا بنروح مع بعض مجموعة عشان نطلق مع بعض انه يبقى فيه صلة بينا وبينه. هي دي الصلاة. هي دي الصلاة يا جماعة. يا جماعة الموضوع لا يحتمل والله العزيم جدال. ده في الحرب ربنا
نزل في القرآن صلاة الجماعة. في الحرب يبقى في السلم الوقتي ما نصليش جماعة. ده انت يا حبيب قلبي. ده انت لو عندك عربية مية تمانية وعشرين وشفت واحد معدي هتبص له. ليه في
كل طموحين وفي الاخرة زاهدين. لو عندك محل ينفع تتاجر في الدهب قدامك وتكسب عشر تلاف في الشهر. وينفع تتاجر في الفول والطعمية وتكسب خمسمية جنيه في الشهر يعني ده يبقى مجنون اللي يختار التاني. وهو بايده الاولاني. ليه نختار الاقل؟ ليه؟ ده بخمسة وعشرين درجة. او بسبعة وعشرين درجة. صلاة الجماعة يا جماعة. صلاة الجماعة
وخد بالك بقى وانت ماشي للمسجد الخطوة لها تمن. زي بالزبط في الوضوء قطرة الماية لها تمن بتنزل زنوب. الخطوة تحط سيئة ترفع درجة. هي الصلاة كده هي الصلاة كده. وبالعكس بقى بتتحاسب بالتسع والعشر عليها. كل سرحة تتحاسب عليها. يوم القيامة يا فلان نعم. انت في صلاة العصر في اليوم
في الركعة الاولى في السجدة التانية سرحت ليه ؟ الله! هو كان للدرجة دي! اه للدرجة دي! وصلاة المغرب صليتها ركعة واحدة يا رب انا صليت تلاتة والله العزيم. كنت سرحان في اتنين. والعشاء ما صلتهاش ليه؟ يا رب دي انا مصليها يا جماعة. ما كنتش داري ولا كلمة من اللي سمعتها ولا اللي انت قلتها
خدوا بالكم يا جماعة. الموضوع خطير. احنا دلوقتي دخلنا ساحة الملك اهو اللي هو المسجد. دخلنا هتقف انت على اعتاب الملك الوقتي وهتقول الله اكبر. شف بتعمل ايه هو ده الوضع اهو. الله اكبر. الامام الشافعي كان بيقول لك لما اجي اصلي احط نص الارض على ضهر ايدي دي ونص الارض على ضهر ايدي دي واقول الله اكبر
برمي الدنيا كلها ورا ضهري الحركة دي كمان حركة الاستسلام. لما اقول لك ارفع ايدك تعمل كده. يعني انا مسلم لك كل امر يا رب. الله اكبر. طب ليه اول كلمة قلتها الله اكبر؟ لما دخلت بقى
الملك بقى ، ده سماء تكبيرة الاحرام. يعني انت دخلت حرم الملك. يعني انت دخلت الجنة. يا حبيبي! يا اختي! لا يخرجنكم من الجنة الشيطان عايز يخرجك ويخرجك من الجنة دي. اوعوا اوعوا يخرجكم من الجنة دي ويخليكم تسرحوا. فخد بالك اول ما تقول الله اكبر
اكبر خلاص بقى انت شهدت جلال الملك. عرفت طب ليه يعني بعد كل شوية تتصور الله اكبر نيجي نركع الله اكبر نسجد الله اكبر نقوم من السجود الله اكبر ليه
عشان انت كل شوية الشيطان ممكن ينجح معك ويخليك تسرح. فكل شوية تفتكر تاني ان الله اكبر من كل شيء عشان ترجع تاني تنسى كل حاجة وما تفكرش غير في اللي اكبر من كل شيء. سبحانه وتعالى. وبعد كده بقى تدخل على دعاء الاستفتاح. ياه
اللهم نق قلبي من خطاياي اللهم انق قلبي من خطاياي كما ينقى الثوب الابيض من الدنس الجلابية البيضا اقل نقطة تراب تبان فيها انت بتقول له يا رب طهر لي قلبي من كل نقطة سودا اتحطت على قلبي بسبب معصية عملتها. طهره لي تماما يا رب مية في المية. الرسول كان اول الدعاء
في الصلاة استغفار. واخر الصلاة اللهم اغفر لي ما قدمت وما اخرت. اولها استغفار واخرها استغفار. عليه الصلاة والسلام. بعد كده ندخل على الفاتحة بقى موضوع موضوع جميل جدا يا جماعة. يابس اعوذ بالله من الشيطان الرجيم. الحقني انجدني يا رب اعوذ. اعوز ليه لما تجري وتدارى في واحد وتستخبى من
حاجة في اللغة يا رب الحقنا انجزني يا رب اغثني يا رب الشيطان هيهلكني يا رب. بسم الله الرحمن الرحيم. بسم الله دي كلمة سر للكون كله يتفتح بها. بسم الله الرحمن الرحيم. سيدنا نوح عليه الصلاة والسلام لما قال بسم الله مجريها. بعد كده ربنا بيقول لك وهي تجري
في موج كالجبال. تخيل المحيط الاطلنطي الموجة بقت قد الجبل. يعني السفينة تطلع تنزل تتحطم. تخيل الارض كلها بقت عند الجبل. طب سفينة طح كانت ماشية ازاي؟ لانه قال في الاول بسم الله. الله! بسم الله لو حياتك كلها
المعوقات تمشي من وسطها بسم الله. بسم الله دي كلمة عظيمة جدا وانت بتقولها حس كده بسم الله الرحمن الرحيم. الحمد لله رب العالمين اخطر كلمة فيها اللي هي كلمة اهدنا. اهدنا الصراط. كل ما قبلها تمهيد لها زي تمهيد لها وثناء على الله قبلها. وكل ما بعدها شرح لها
يعني الفاتحة يا جماعة كلمة اهدنا دي هي الكلمة المحورية. طب جت بالجمع ليه؟ ليه ما جتش اهدني؟ اهدنا ليه؟ ما حدش هيعرف يوصل لربنا لوحده ما حدش هيعرف يوصل لربنا لوحده يا جماعة. خدوا بالكم. ما حدش يقدر يوصل له لوحده. لازم صحبة تبقى ايدك في ايدها كدهو. لازم صحبات ملتزمات منتقبات ومختمرات ومزدلات
وضيعته عبدته قانتات يبقوا لك عشان توصلي. وانت لازم يبقى لك صحبة صالحة عشان توصل يا جماعة. ده قوانين قوانين قوانين قرآنية ما ينفعش نحيد عنها. آآ انا عايز تنطلق زي الصاروخ الى الله. خلي صحبتك كلها انضف واعظم صحبة. واكتر صحبة ضياعة لله سبحانه وتعالى
ما حدش يقدر يوصل لربنا سبحانه وتعالى لوحده ابدا يا جماعة. يعني يعني اهدنا اهدنا الصراط المستقيم يعني سبعتاشر مرة في اليوم بتقولها ابن تيمية بيقول ان هناك ناس او عباد وصلوا للولاية بكلمة اهدنا الصراط المستقيم
السلف كانوا بيقولوها وقلوبهم بتتقطع من الحرقة. زي واحد في بحر كده ولقى سفينة وفيه طقم نجاة متعلق وبيقول لواحد انجدني. انقزني هو انت بتقول لي يا رب اهدني يا رب انجدني من الشيطان يا رب. انجدني من الابواب اللي على جانبي الصراط اللي كلها فتن وشبهات يا رب. انجدني يا رب من شياطين الانس والجن
انجدني من نفسي. وصلني يا رب. خليك معي لغاية ما اوصل لك يا رب. اهدنا الصراط المستقيم. خليك معي طول الطريق يا هوب خطوة بخطوة ما اقدرش استغنى عنك. والا اهلك والا وحوش الشياطين تكتنفني. وتقطعني وتمزقني يا رب. يا رب انا ما اقدرش اوصل من غيرك
اهدنا الصراط المستقيم. كلمة كبيرة قوي يا جماعة. كلمة كبيرة يعني آآ يعني احنا دي الكلمة اللي هنئاسها احنا خدنا من الفاتحة دي الكلمة اللي نلحق ناخدها من الفتحة وكل المعاني اللي احنا بنقولها واللي لسة هنقولها ان شاء الله بعد الفاصل
كلها آآ يعني يعني انت عارف العربية لما بتحط المفتاح ممكن تدور ما تلقطش ممكن تدور تلقط على طول. انت ممكن تقف كده عايز تعيش في المعاني دي. ما بتلقطش
القلب لسه لسه عايز يبقى فيه شوية كهربا ايمانية شوية. وممكن واحد يلقط على طول. فعلى قد ما هتسخن قلبك على قد ما هيلقط قلبك بازن الله سبحانه هزه المعاني. يعني ان شاء الله ناخد فاصل دلوقتي قصير. يعني آآ نلحق نصلي العصر ان شاء الله. ثم نعود الى تكملة كيف تخشع في الصلاة
اقول قولي هذا واستغفر الله لي ولكم الحمد لله وكفى وصلاة وسلاما على عباده الذين اصطفى. ثم اما بعد. الوقت خلاص يا جماعة هنقول الله اكبر عشان نركع. الله اكبر دي عاملة زي ايه؟ زي جهاز الصدمات الكهربائية
انت كده اللي لو قلبك كان حود يمين ولا شمال يزبطه تاني. هنركع يا جماعة. يعني ايه ركوع؟ الركوع ده كان زمان لما حد يدخل على الملك يركع له على اي ملك. ليه
علامة ان انا خاضع تحت حكمك في المملكة بتاعتك. اهو الركوع ده علامة الخضوع تحت حكم الله. عشان كده ليه الركوع مش السجود هو اللي بعد سماع القرآن القيام لانك سمعت اوامر ونواهي الملك. فبتركع تقول له سمعنا واطعنا. بترجع تقول له انا خاضع تحت حكمك يا رب. غير ان الركوع
في انك بتمد رقبتك لقدام كده. يعني بتسلم رقبتك. طب ما ممكن لو ان انت هتسلم له رقبتك يعني خانك ولا حاجة يدبحك. لأ. انت بتسلم رقبتك لربنا وانت بتقول له انا واثق انك مش مش هتقودني غير للخير يا رب. ده مش سامعنا واطعنا يعني قهرا لا ده وانا
ان الخير كله في ان انا اسمع واطية يا رب. الله! هو ده الركوع يا جماعة. عشان كده لما المعاني الجميلة دي بتتقال ها يتقال لك ايه بقى؟ طب انزل اسجد واطلب اللي انت عايزه بقى
سبحان ربي العظيم! تقوم بقى سمع الله لمن حمده. في في الركوع قلت سبحان الله! يعني سبحت. في القيام قلت الحمد لله. سمع الله لمن حمده. ربنا ولك الحمد. الاتنين مع بعض تبقى سبحان الله وبحمده. يبقى انت جمعت الجملة اللي ربنا اصطفاكها
الملائكة السماوات السبع ان هم يسبحوه به. سبحان الله وبحمده. يعني ايه الحمد؟ يعني الثناء على الله بحب. يعني ايه سمع الله لمن حمده يعني سمع الله لمن اثنى عليه بحب. يعني وانت بتقول الحمد لله. ربنا ولك الحمد. حس بالحب طالع من قلبك
لله سبحانه وتعالى يا اخوانا لما بتقول سبحان الله ميت مرة صح عن رسول الله ان هي تكفر الف سيئة. طب لو زودت كلمة واحدة بس وقلت سبحان الله الله وبحمده ميت مرة صح عن رسول الله انها تغفر زنوبك وان كانت مسل زبد البحر. يعني انا عايز اقول لك كلمة الحمد دي سوابها عند ربنا ايه؟ سواب
ده الرسول حامي لواء الحمد يوم القيامة. ده اول كلمة في القرآن كله الحمد لله رب العالمين. يبقى الحمد لله كلمة مش بسيطة. طب لما اجتمع بقى الركوع التسبيح وقمت قلت الحمد لله يعني سبحان الله وبحمده يعني يعني ايه؟ يعني ايه سبحان الله وبحمده؟ اي حاجة ربنا خلقها في الكون في الكون
اية من وجه ونعمة من وجه. الشمس اية ولا مش اية؟ اية سبحان الله. طب نعمة ولا مش نعمة؟ نعمة الحمد لله. فلما تبص للشمس تقول سبحان الله على ما فيها من اية والحمد لله على ما فيها من نعمة. اهي دي سبحان الله وبحمده يا جماعة من المعاني طبعا معناها كتير. خلاص؟ نسكت بقى
يسجد بقى الرسول كان بيسجد ازاي؟ يهوي ساجدا. ينزل على طول. ليه؟ الباب بيتفتح بقى خلاص اهو. الباب بينك وبين اولادك بيتفتح اجر اجري بسرعة كل الشوق في قلبك والحب في قلبك. يهوي ساجدة. يا جماعة السجود ده مش واقف نزلت وطلعت. السجون
ده قلبي نزل وعاش وعاش وعاش مع مولاه وطلع غير ما نزل خالص. يا جماعة السجود ده اقرب ما يكون العبد من ربه وهو ساجد. يا لفرحة اهل حب الله بهذا الحديث. يعني انا يا رب ده اقرب حاجة مني ليه؟ ده انا يا رب اعيش
يبقى نعرف ليه في ملايكة في السماوات بتفضل ساجدة ليوم القيامة ما تقومش الا يوم القيامة. ياه! الحب يا جماعة الحب لان ده السجود ده لقاء لقاء مع الله. شف الرسول عليه الصلاة والسلام بيقول ايه في الحديس الصحيح؟ ركز معي بقى الكلام ده خطير جدا. اتدرون
فان تسجد الشمس فين يا رسول الله؟ الرسول بيقول النية آآ اين تغرب الشمس؟ بتغرب فتأوي تحت عرش الله. يعني ايه ده الشمس بتفضل تلف يا جماعة ما الكون كله تحت عرش الله. يعني الشمس في كل لحظة ساجدة. يعني الشمس اربعة وعشرين ساعة تحت عرش الله سجدة. يعني ده ده ده الربانية بقى في
في تسول فالرسول بيقول ايه؟ فتسجد تحت عرش الله. ثم قرأ قول الله ايه؟ والشمس تجري لمستقر لها يعني مستقر الشمس انها تسجد. يبقى انا وانت مستقر الابن مش السجود. السجود ده مستقر القلوب. السجود ده سكن القلوب
السجود ده انا بتصور السجود ده عامل زي ايه؟ زي ما انا نازل مصر كده من المنصورة في الدنيا حر ورايح لواحد هيجي له مصلحة مهمة وخايف احسن معاد يفوت ولا حاجة وبجري
والدنيا حر وعرقان وتعبان. وبعد كفاح وصلت للمكتب بتاعه لقيته. دخلت في المكتب المكيف كده قعدت على الكرسي ياه اول لحزة احس ان استقرار انا وصلت وصلت خلاص اول ما تحط راسك تلبس
في الارض كده تحس انك انت وصلت خلاص. وصلت لك خلاص يا رب. ده انا هطلب ياما هطلب. ده انا يا رب ده انا هتتحل من غير ما وصلت يا رب. عشان كده السجود مستقر القلوب يا جماعة. طب ليه لما بنقوم ما بين السجدتين الرسول كان بيقول ربي اغفر لي. رب اغفر لي. بيستغفر ليه بين السجدتين
لانك لما سجدت قربت فشهدت الجلال والعظمة. فكل ما يعظم قدر الله في قلبك يعظم قدر معاصيتك في حقه في قلبك تقوم عايز تستغفر ياه! الاله العظيم ده انا فتستغفر. طب ليه السجود سجدتين مش زي ركوع؟ اصل السجود ده لقاء ما تقدرش
اللي عايش ما يقدرش يكتفي بسجدة. يا رب كمان يا رب. كمان لقاء يا رب. طب انزل خد كمان لقاء. تقوم طب كمان يا رب لقاء لأ صالة تانية بقى
عايز كمان نخلصني تاني. بعد كده ندخل في التحيات. ايه التحيات دي؟ ما احنا مش فاهمين التحيات. ومش حاسين بالتحيات يا حبيب قلبي. ده التحيات دي اعزم لقاء حب. ازاي؟ انت
ما بتزور ناس قرايبك او حبايبك. اول ما بتخلص الكلام والمصلحة تقوم قايم رايح الباب. فاتح الباب وخارج ولا بتقفوا بقى وسلام حب بقى وداع الاحبة. التحيات دي وداع الاحبة يا جماعة
التحيات دي انت انت هتسيب المقام ده فمش قادر بقى فبتقول له ايه شف شف الحب الرهيب التحيات دي الحب اللي فيها والله العزيم يا نبيع يا نبيع شف التحيات لله. والصلوات والطيبات يا رب. يا رب ده انت لك كل التحيات. يا رب كل صلاة مش صلاة
كل الصلوات من الكون كله انت اللي تستاهلها يا رب. والطيبات كل الاقوال الطيبة والاعمال الطيبة انت اللي تستاهلها يا رب. يعني التحيات دي بتقول لك مين اللي يستاهل ربنا اللي يستاهل عمرك. ويستاهل حياتك ويستاهل تضحياتك. طب حب الله زاد في قلبك قوي فاض بدأ يفيض اول ما فاض على احب
خلق الله الى الله وهو رسول الله. السلام عليك ايها النبي. ورحمة الله وبركاته. ده من حب الله الرسول في الله عليه السلام. طب لسة الحب فايض الحب رهيب في قلبك. تقوم بقى اللي بعد الرسول في الحب مين ؟ المؤمنين والملايكة. السلام علينا
وعلى عباد الله الصالحين. تاخد سواب انك سلمت على مؤمن السماوات والارض كلها اوعى تقول السلام علينا وعلى عباد الله الصالحين وتخرج تحسد ده اخوك تغيري من اختك. اوعى اوعى يا حبيب قلبي تأزي اخوك. تغتابي اختك لأ وخدوا بالكم يا
يا جماعة ان السلام علينا وعلى عباد الله الصالحين. ده انت سلمت على البشر وعلى الملايكة. على المؤمنين كلهم. طيب كل ده حب؟ اه كل ده حب. طيب لما بيكون فيه لقاء
مع حد من عظماء الدنيا والملوك بيبقى في الاخر تجديد العهد. تجديد العهد مع الله. اشهد ان لا اله الا الله. واشهد ان محمدا عبده ورسوله. بتجدد على التوحيد وعلى الاتباع. خلصت التحيات كده. الله! اومال ايه بقى اللي بعد كده؟ اللي بعد كده الدعاء ادعي بقى. طب مين اللي علمك الصلاة؟ الرسول اول واحد
زي ما علمك الصلاة اللي وصلتك في الله ادع له بالصلة. اللهم صل على محمد وعلى ال محمد يبقى الصلاة على رسول الله. بعد كده ادعي لنفسك. طب الموضوع خطير! ده انا ليه الملك اخطر طلب لازم اطلبه الوقت؟ ايه اخطر طلب؟ الرسول علمه لنا. اللهم اني اعوذ بك من عذاب
جهنم ومن عذاب القبر ومن فتنة المحيا والممات ومن شر فتنة المسيح الدجال. بالله عليك دي اخطر طلبات حياتك؟ مرعوب من نار مرعوب من ردمة التراب عليك في القبر. مرعوب من انك انت تفتن وتنتكس وتسيب الطريق. مرعوب من الفتن مرعوب من لحزة ما الشيطان ممكن يتسلط عليك وانت
بتموت في اخطر واحرج لحزات حياتك. واضعف لحزات حياتك. مرعوب دي همومك فعلا صدقا. وبعد كده شف الرسول بقى يقول ايه قبل ما يسلم. اللهم اغفر اللي ما قدمت وما اخرت
وما اسررت وما اعلنت وما اسرفت وما انت اعلم به من ايه يا رسول الله؟ يعني ليه التطويل ده اغفر لي ذنوبي كلها؟ لا لا ده هيسيب حبيبه بيطول بيطول عشان مش قادر يسيب حبيبه. بيطول لاطول فترة ممكنة في الوقوف بين ايدين حبيب. والله اللي يفهم
يسلم ويقوم يصلي تاني. اللي يفهم الصلاة فعلا الصلاة دي طوفان مشاعر. طوفان صلاة الاسلام دي معجزة. ما فيش صلاة في اي دين في التاريخ تيجي واحد في الالف في صلاة الاسلام
الصلاة معجزة يا جماعة. بعد كده بقى السلام عليكم ورحمة الله. السلام عليكم ورحمة الله. سلم على المؤمنين. وتسلم على الملايكة. اللي بتتلم على اي حد بيعمل طاعة وبتوالي اي عبد بيعمل طاعة. خلصت الصلاة؟ الامام قال لي السلام عليكم ورحمة الله. قبل ما يقول التانية ايدك على الجزمة انت في سجن يا ابني! يا ابني اقعد قل ازكار بعض
يا حبيب قلبي ده اية الكرسي متين حرف بالفين حسنة. في خمس مرات بعد الخمس صلوات عشر تلاف حسنة. سبحان الله تلاتة وتلاتين الحمد لله تلاتة وتلاتين الله اكبر تلاتة وتلاتين
وبعد كده لا اله الا الله وحده لا شريك له. له الملك وله الحمد وهو على كل شيء قدير تمام المائة. مية في عشرة بالف حسنة. في خمس صلوات دعاء بخمس تلاف حسنة
يعني ختم الصلاة لوحده بتاخد منه يوميا على الاقل خمستاشر الف حسنة طيب احنا في حاجة سبناها عمدا بازن الله. السنة القبلية والسنة البعدية نقولهم مع بعض بقى ليه بتصلي السنة القبلية؟ اصل المروحة الدنيا دايرة في قلبك دايرة دايرة دايرة دايرة. لو انت اتكيت على كرسي المروحة ما بتقفش على طول بتفضل تقف تقف تقف
لو انت اول دخلت مسلا على تكبيرة الاحرام الله اكبر اتكيت على المروحة اف عما تقفل هتكون انت خلصت الصلاة. تفضل برضو تفكر في الصلاة انما لما تتك من السنة القبلية اما تخلص صدقة بيكون خلاص بقى ما عدش في الدنيا في قلبك تدخل الصلاة وقلبك طاهر ونضيف. يا جماعة الفيلا بيتاخد حواليها
حتة ارض مساحتها اكبر من الفيلا. واغلى من الفيلا ويتعمل فيها سور ليه حماية. السنة القبلية والبعدية دي سور الفيلا. سور الصلاة دي حماية يا جماعة الى هنا يعني احنا قلنا اشارات سريعة جدا جدا جدا. نسأل الله ان هو يعينا ان يبقى في مقام نفصل فيه ونعيش. نعيش مع هزه المعاني اكتر واكتر
تالت نقطة عايزين نتناولها بقى بسرعة في دقيقة او دقيقتين. نقطة تالت سبب من اسباب الخشوع لو صليت صح هتاخد ايه ؟ يا جماعة الصلاة دي مفاتيح خزائن السماوات. ده ركعتين ركعتين جريج لما اتهموه انه زنى بالمرأة
جريج العابد قال لهم سيبونا اصلي ركعتين. صلى الركعتين ونغز الغلام ربنا انفق الغلام. واجرى له معجزة ما حصلتش في تاريخ البشرية غير كل خمس مرات بركعتين بركعتين سيدنا زكريا وقف بين ايدين ربنا طلب ولد ربنا ادى له ولد نبي بعد ما طعن في السن. بركعتين
اللي كان ماشي في الصحرا طلع له قاطع طريق قال له هاقتلك. قال له سبني اصلي ركعتين. وقال يا ودود يا ودود يا ذا العرش المجيد. تنزلت ملائكة في السماوات عشان تنقزوا ركعتين يا جماعة. بركعتين سيدنا ابراهيم لما صار ملك مصر الظالم قبض عليه واراد ان هو ينال منها الحرام. ركعة
قام يصلي لله ربنا نجا له مراته ركعتين يا جماعة. يا جماعة عايزين نصلي كتير. وقت البرنامج خلاص اوشك على النفاز خلاص. عايزين نصلي كتير. عايزين يا جماعة يعني والله انا اعرف واحد صاحبي يعني ربنا يبارك فيه اتعلمت منه الحتة دي اخ داعية معنا من دعاة القناة. لما يركب عربية السفر ممكن يفضل يصلي طول الطريق رايح جاي
انسان بيحب الصلاة. انسان بيركب في العربية يجوز انك انت حتى من غير الابرة بنام على العربية. الله اكبر نقعد نصلي. بس. خلاص. صلي صلوا كتير يا جماعة. صلوا كتير. الشيخ كشك مات وهو ساجد لله سبحانه وتعالى. عش على الصلاة تموت على الصلاة. انا اعرف اخ كان بيقول انا ما اعرفش ازاي انسان يقدر يعيش
من غير ما يقوم يغسل قلبه بين ايدين ربنا. ازاي؟ ما هي ده انت انت مش نازل تصلي في الجامع انت نازل تغسل قلبك يعني اعرف واحد كان بيقول لي ساعات الواحد بعد الصلاة كده يخلص ويسلم. يبقى اللي في قلبه مش عايز يكلم حد. ولا عايز حد يكلمه من كتر ما هو عايش مع ربنا سبحانه وتعالى
واحد تاني كان بيقول لما العصر بيدن وباصليه باحس ان انا اتخنقت ليه ؟ ما عدش ينفع اصلي. افضل استنى المغرب معلش لسة نص ساعة. ده ناس عايشين معنا. لسه ربع ساعة
المغرب ادن الله اكبر. خلاص الصلاة فتحت تاني. عايزين نحب الصلاة. عباد ابن بشر كان بيتضرب بالسهام مش راضي يخرج من الركعتين. من كتر ما قلبه عايش فوق مش مع جسمه خالص
احد السلف كان بيقول اني ازا دخلت في الصلاة لا احمل هم شيء الا انها ستنتهي. زي الشاب بيتفرج على ماتش الاهلي والزمالك يعني فرحان بس زعلان ان الماتش هيخلص ياه نقدر نوصل لهذه المقامات يا جماعة. توصيات على عجالة. رقم واحد نصلي كتير يا جماعة. فاضي ساعة بالمغرب والعشاء صلي. فاضي
ما بين الضهر واصل صلي راكب مواصلة طويلة صلي. قيام الليل صلي. رقم اتنين. اول ما الاذان يقول الله اكبر الله اكبر من ربنا اصل اللي بينادي مش المؤزن. اللي بينادي ربنا
اللي بينادوا الملك خلاص الله اكبر عشان تلحق بقى الادان تردده تلحق الوضوء وتنزل وتكبيرة الاحرام والصف الاول والسنة القبلية والسنة البعدية والدعاء ما بين الاذان والاقامة ووليد تعظيما ما تضيعهاش. تالت حاجة الرسول عليه الصلاة والسلام قال من صلى اربعين يوما لم تفته في جماعة لم تفته تكبيرة الاحرام
اربعين يوم في جماعة ما تفوتكش تكبيرة الاحرام كتبت له براءة من النار. يا الهي! وبراءة من النفاق براءة من النفاق يعني ايه؟ يعني تكبيرة الاحرام دي شفاء للقلوب. اه والله. يعني الخشوع عامل زي التفاحة. ثمرة بذرة اتزرعت وشجرة طلعت
وفي الاخر طلعت التفاحة. ما فيش تفاحة نطت من الارض كده. يبقى لازم يا جماعة نقرا قرآن كتير بقى ونعيش مع ربنا سبحانه وتعالى يبقى هدف حياتنا اخطر هدف في حياتنا. الخشوع في الصلاة لان كل ما يخشع يعني يعني اخر كلمة باقولها اذا دخلت في الصلاة
فقد ركبت راحلتك الى الفردوس الاعلى فإياك ان تندم خلاص طول في الصلاة على قد ما تقدر. واهن لريح الجنة اني لاجد ريح الفردوس الاعلى دون قيام الليل. ودون الضحى ودون السنن الرواتب اللي اتناشر ركعة. ودون النفل المطلق ان انا اصلي في اي وقت. وصلنا لاخر واخطر فقرة في درسنا
في كل مرة وهي فقرة ايه؟ فقرة يا رب. فقرة الدعاء. نداء يا جماعة رب اجعلنا مقيم الصلاة. يا رب يا رب اعنا على اقامة الصلاة. يا رب اللهم اعنا على ذكرك وشكرك وحسن
عبادتك. ربي اجعلنا لك قوامين. لك صوامين. لك ذكارين. لك شكارين. اللهم اعنا على عبادتك ليلا ونهارا. اللهم احسن صلاتنا اجعلنا مقيمي الصلاة يا رب العالمين. يا رب يا رب
لا رجاء لنا الا فيك. ولا حيلة لنا الا ان تعيننا يا مولانا. يا رب يا رب اقول قولي هذا واستغفر الله لي ولكم. سبحانك اللهم وبحمدك. اشهد ان لا اله الا انت. استغفرك واتوب اليك. وان شاء
اللهم عدنا الاتنين القادم الساعة اربعة من كل اسبوع ان شاء الله. جزاكم الله خير